CELEX: C2006/294/21
Language: da
Date: 2006-12-02 00:00:00
Title: Forenede sager C-129/05 og C-130/05: Domstolens dom (Anden Afdeling) af 28. september 2006 — NV Raverco (C-129/05), Coxon & Chatterton Ltd (C-130/05) mod Minister van Landbouw, Natuur en Voedselkwaliteit (anmodning om præjudiciel afgørelse fra College van Beroep voor het bedrijfsleven — Nederlandene) (Direktiv 97/78/EF — forordning (EØF) nr. 2377/90 — veterinærkontrol — tredjelandsprodukter — tilbagesendelse af produkter, der ikke opfylder importbetingelserne — beslaglæggelse og destruktion)

2.12.2006   
            
            
               DA
            
            
               Den Europæiske Unions Tidende
            
            
               C 294/13
            
         Domstolens dom (Anden Afdeling) af 28. september 2006 — NV Raverco (C-129/05), Coxon & Chatterton Ltd (C-130/05) mod Minister van Landbouw, Natuur en Voedselkwaliteit (anmodning om præjudiciel afgørelse fra College van Beroep voor het bedrijfsleven — Nederlandene)
   (Forenede sager C-129/05 og C-130/05) (1)
   
   (Direktiv 97/78/EF - forordning (EØF) nr. 2377/90 - veterinærkontrol - tredjelandsprodukter - tilbagesendelse af produkter, der ikke opfylder importbetingelserne - beslaglæggelse og destruktion)
   (2006/C 294/21)
   Processprog: nederlandsk
   Den forelæggende ret
   College van Beroep voor het bedrijfsleven
   Parter i hovedsagen
   
      Sagsøger: NV Raverco, Coxon & Chatterton Ltd
   
      Sagsøgt: Minister van Landbouw, Natuur en Voedselkwaliteit
   Sagens genstand
   Anmodning om præjudiciel afgørelse — College van Beroep voor het bedrijfsleven — fortolkning af artikel 17, stk. 2, artikel 22, stk. 2, og bilag I i Rådets direktiv 97/78/EF af 18. december 1997 om fastsættelse af principperne for tilrettelæggelse af veterinærkontrollen for tredjelandsprodukter, der føres ind i Fællesskabet (EFT L 24, s. 9) — fortolkning af Rådets forordning (EØF) nr. 2377/90 af 26. juni 1990 om en fælles fremgangsmåde for fastsættelse af maksimalgrænseværdier for restkoncentrationer af veterinærmedicinske præparater i animalske levnedsmidler (EFT L 224, s. 1) — veterinærkontrol — tilbagesendelse af produkter, der ikke opfylder importbetingelserne — beslaglæggelse og destruktion — beskyttelse af tredjelandes interesser, selv om der ikke er nogen fællesskabsinteresse
   Konklusion
   
               1)
            
            
               Artikel 17, stk. 2, litra a), i Rådets direktiv 97/78/EF af 18. december 1997 om fastsættelse af principperne for tilrettelæggelse af veterinærkontrollen for tredjelandsprodukter, der føres ind i Fællesskabet, skal fortolkes således, at indvendingen mod returnering af en sending, som ikke opfylder importbetingelserne, skal være baseret på manglende opfyldelse af fællesskabsbetingelserne.
            
         
               2)
            
            
               Artikel 22, stk. 2, i direktiv 97/78, sammenholdt med artikel 5 i Rådets forordning (EØF) nr. 2377/90 af 26. juni 1990 om en fælles fremgangsmåde for fastsættelse af maksimalgrænseværdier for restkoncentrationer af veterinærmedicinske præparater i animalske levnedsmidler, skal fortolkes således, at det ubetinget pålægges veterinærmyndighederne at beslaglægge og destruere produkter, når veterinærkontrol foretaget i henhold til direktivet viser, at de indeholder et stof, der er opført på den nævnte forordnings bilag IV.
            
         
      (1)  EUT C 143 af 11.6.2005.